CELEX: 32020D1051
Language: bg
Date: 2020-07-16 00:00:00
Title: Решение за изпълнение (ЕС) 2020/1051 на Комисията от 16 юли 2020 година за прекратяване на подновеното разследване относно изчерпването на ефекта от мерките по отношение на вноса на някои чугунени изделия с произход от Китайската народна република

17.7.2020   
               
               
                  BG
               
               
                  Официален вестник на Европейския съюз
               
               
                  L 230/24
               
            
         РЕШЕНИЕ ЗА ИЗПЪЛНЕНИЕ (ЕС) 2020/1051 НА КОМИСИЯТА
         от 16 юли 2020 година
         за прекратяване на подновеното разследване относно изчерпването на ефекта от мерките по отношение на вноса на някои чугунени изделия с произход от Китайската народна република
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз„
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) (основния регламент), и по-специално член 9, параграф 1, и член 12 от него,
         като има предвид, че:
         1.   ПРОЦЕДУРА
         
                     (1)
                  
                  
                     На 18 декември 2019 г. с известие, публикувано в Официален вестник на Европейския съюз („известието за подновяване“) (2), Комисията обяви, че подновява антидъмпинговото разследване по отношение на вноса на някои чугунени изделия с произход от Китайската народна република.
                  
               
                     (2)
                  
                  
                     Комисията поднови разследването след искане от страна на осем производители от Съюза („заявителите“), които представляват над 25 % от общото производство на Съюза на някои чугунени изделия. В искането се съдържаха доказателства, от които е видно, че след първоначалния разследван период и след налагането на временните антидъмпингови мита китайските експортни цени на някои чугунени изделия са се понижили и че не е настъпила достатъчна промяна в цените за препродажба на пазара на Съюза. Тези доказателства бяха счетени за достатъчно основание за подновяване на разследването.
                  
               
                     (3)
                  
                  
                     В известието за подновяване Комисията прикани заинтересованите страни да се свържат с нея, за да вземат участие в подновеното разследване. Освен това Комисията изрично уведоми заявителите, известните производители износители, известните вносители и органите на Китайската народна република за подновеното разследване относно изчерпването на ефекта от мерките и ги прикани да вземат участие в него.
                  
               2.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА
         
                     (4)
                  
                  
                     С писмо от 15 май 2020 г. заявителите уведомиха Комисията, че оттеглят искането си.
                  
               
                     (5)
                  
                  
                     Съгласно член 9, параграф 1 от основния регламент, при оттегляне на искането процедурата може да се прекрати, освен когато прекратяването не е в интерес на Съюза.
                  
               
                     (6)
                  
                  
                     При подновеното разследване относно изчерпването на ефекта от мерките не бяха установени съображения, които да сочат, че прекратяването на подновеното разследване относно изчерпването на ефекта от мерките не би било в интерес на Съюза.
                  
               
                     (7)
                  
                  
                     Поради това Комисията стигна до заключението, че подновеното разследване относно изчерпването на ефекта от мерките по отношение на вноса в Съюза на някои чугунени изделия с произход от Китайската народна република следва да бъде прекратено без изменение на действащите мерки.
                  
               
                     (8)
                  
                  
                     Заинтересованите страни бяха съответно информирани и им беше предоставена възможност да представят коментари. От заинтересованите страни обаче не бяха получени никакви коментари, които да доведат до заключението, че прекратяването на подновеното разследване относно изчерпването на ефекта от мерките не би било в интерес на Съюза.
                  
               
                     (9)
                  
                  
                     Настоящото решение е в съответствие със становището на Комитета, създаден съгласно член 15, параграф 1 от основния регламент,
                  
               ПРИЕ НАСТОЯЩОТО РЕШЕНИЕ:
         
            Член 1
            Прекратява се подновеното разследване относно изчерпването на ефекта от мерките по отношение на вноса на някои чугунени изделия, понастоящем класирани в кодове по КН ex 7325 10 00 (код по ТАРИК 7325100031) и ex 7325 99 90 (код по ТАРИК 7325999080), с произход от Китайската народна република.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 16 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Известие за подновяване на антидъмпинговото разследване по отношение на вноса на някои чугунени изделия с произход от Китайската народна република (ОВ C 425, 18.12.2019 г., стр. 9).